Kineska metasekvoja
<s>Kineska metasekvoja (lat. Metasequoia glyptostroboides) vrsta je drveća iz porodice Cupressaceae.</s><s>Listopadna je četinjače.</s><s>Najbliži srodnici su: obalna sekvoja i golemi mamutovac.</s><s>Zajedno čine potporodicu Sequoioideae.</s>

<s>Metasekvoja je otkrivena u šumama Kine tek 1941. godine, a do tada je bila poznata i opisana samo kao fosilna vrsta te se vjerovalo da je odavno izumrla.</s><s>Ima visoku piramidalnu formu, kratke i meke iglice koje oblikuju prozračnu krošnju, koja zbog svoje svjetlozelene boje daje kontrast tamnijim četinjačama.</s><s>Odlikuje se brzim rastom, pa za godinu dana može da naraste i do dva metra, a stablo može doseći do 35 metara visine.</s><s>Glavne grane su horizontalne ili lagano rastu u stranu s mnogo izbojaka.</s><s>Kora je prvo crvenkasto-smeđa i glatka, a kasnije postaje gruba i na kraju duboko ispucala.</s><s>Pupovi su unakrsno raspoređeni na izbojku i smeđi.</s><s>Iglice su mekane i imaju udubljenje na vrhu.</s><s>Svijetlo-zelene su boje na obje strane.</s><s>Korijenov sustav sastoji se od dubokog glavnog korijena i brojnog bočnog korijenja, koje se grana.</s>

<s>Kineska metasekvoja raste u brdima u središnjoj kineskoj provinciji Sečuan.</s><s>Raste uglavnom u mješovitim šumama bjelogorice i crnogorice te na vlažnom tlu bogatom mineralima.</s><s>Cijenjeno je ukrasno drveće i nalazi se u parkovima i arboretumima širom svijeta.</s><s>Ima je i u Hrvatskoj u Botaničkom vrtu PMF-a u Zagrebu.</s>

<s>Galerija</s>

<s>Sinonimi 
 Metasequoia glyptostroboides var. caespitosa Y.H.Long & Y.Wu
 Metasequoia glyptostroboides subsp. caespitosa (Y.H.Long & Y.Wu) Silba 	
 Metasequoia glyptostroboides subsp. neopangaea (Silba) Silba</s>

<s>Izvori</s>

<s>Pinales
Flora Kine</s>

